b'\n_START_ARTICLE_\nGeronimo (vuoden 1993 elokuva)\n_START_SECTION_\nJuoni\n_START_PARAGRAPH_\nElokuva perustuu Geronimon el\xc3\xa4m\xc3\xa4\xc3\xa4n. Apassi-intiaanit ovat sopineet Yhdysvaltojen kanssa reservaatteihin menemisest\xc3\xa4. Kaikki Apassit eiv\xc3\xa4t kuitenkaan tyydy kohtaloonsa Maissin kasvattajina, varsinkaan Geronimo. Yhdysvaltojen hallitus ei pid\xc3\xa4 lupauksiaan koskien intiaanien maita, ja Geronimo, yhdess\xc3\xa4 30 muun intiaanin kanssa, aloittaa taistelun intiaanien puolesta.\n_START_SECTION_\nArvioita\n_START_PARAGRAPH_\nHelsingin Sanomien Pertti Avola kirjoitti Geronimon olevan komeiden maisemakuvien perinteinen western, joka k\xc3\xa4rsii k\xc3\xa4sikirjoittaja John Miliukselle tyypillisest\xc3\xa4 machoilusta, pys\xc3\xa4htyneest\xc3\xa4 dialogista ja Jason Patricin kehnosta roolisuorituksesta. Sen sijaan Geronimon n\xc3\xa4yttelij\xc3\xa4\xc3\xa4 Wes Studia h\xc3\xa4n kehui. Video-oppaassa vuodelta 1994 Olavi Simil\xc3\xa4 luonnehtii elokuvaa ehyeksi, asialliseksi ja visuaalisesti jyhke\xc3\xa4ksi uuswesterniksi ja antaa sille kolme t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dhyv\xc3\xa4\xe2\x80\x9d.'